Document ID: 31984R3655

*****
ΚΑΝΟΝΙΣΜΟΣ (ΕΟΚ) αριθ. 3655/84 ΤΟΥ ΣΥΜΒΟΥΛΙΟΥ
της 19ης Δεκεμβρίου 1984
για τροποποίηση του κανονισμού (ΕΟΚ) αριθ. 3796/81 περί κοινής οργανώσεως αγοράς στον τομέα των προϊόντων αλιείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι, σύμφωνα με το άρθρο 20 παράγραφος 1 του κανονισμού (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (3), η εισαγωγή αποξηραμένου αλατισμένου βακαλάου πραγματοποιείται με ολική αναστολή των δασμών·
ότι, εξάλλου, η Κοινότητα στα πλαίσια διεθνών υποχρεώσεων και συμφωνιών αλιείας παρείχε δασμολογικές παραχωρήσεις για τον αλατισμένο ιδίως βακαλάο·
ότι, εντούτοις, οι προοπτικές εξέλιξης της κοινοτικής παραγωγής θα έπρεπε, βραχυπρόθεσμα, να μεταβάλουν ουσιαστικά τους όρους εφοδιασμού της κοινοτικής αγοράς·
ότι δεν θεωρείται εφεξής αιτιολογημένη η διατήρηση, της ολικής, μόνιμης και χωρίς ποσοτικό περιορισμό αναστολής των δασμών του Κοινού Δασμολογίου για τα εν λόγω προϊόντα, για να μην κινδυνεύσει η ισορροπία της αγοράς·
ότι, πρέπει να τροποποιηθεί ανάλογα ο κανονισμός (ΕΟΚ) αριθ. 3796/81,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 20 παράγραφος 1 του κανονισμού (ΕΟΚ) αριθ. 3796/81 αντικαθίσταται από το ακόλουθο κείμενο:
«1. Οι δασμοί του Κοινού Δασμολογίου που εφαρμόζονται στα προϊόντα του κατωτέρω πίνακα αναστέλλονται στο σύνολό τους:
1.2 // Κλάση
του Κοινού
Δασμολογίου
// Περιγραφή εμπορευμάτων
// // // 03.01 Β Ι γ) 1 // Θύννοι (τόνοι) προοριζόμενοι για τη βιομηχανική παραγωγή των προϊόντων που υπάγονται στην κλάση 16.04» // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1984.

Labels: 3
15
17
6